paragraph_text: Hrvatska molitva pjesma je hrvatskog pjesnika, književnika i povjesničara Mate Marčinka, objavljena pod pseudonimom Matko Maronić koncem 1971. godine u časopisu Vjesnik sv. Nikole Tavelića (115 stihova). Ona je razlog zbog kojeg su se Marčinko i urednik ''Vjesnika sv. Nikole Tavelića'', dr. fra Mate Jeronim Šetka našli na udaru jugoslavenskoga represivnog sustava.